
Në bazë të Ligjit Nr. 06/L – 114 për zyrtarët publikë, Neni 38 (1,2,3 dhe 4) dhe Rregullores (QRK) NR. 16/2020 për
pranimin dhe karrierën në shërbimin civil të Republikës së Kosovë, Neni 40 Ministria e Industrisë, Ndërmarrësisë dhe Tregtisë shpall:

Konkurs

Lëvizje brenda kategorisë

Të drejtë për aplikim në këtë procedure kanë vetëm nëpunësit civil ekzistues të së njëjtës kategori të punësuar në të njëjtin apo në një tjetër institucion të shërbimit civil.


Titulli i pozitës së punës	Udhëheqes i Divizionit për Mallra Ushtarake, Tranzit dhe Brokerim.
Klasa e pozitës	Drejtues i Ulët
Koeficienti/Paga	7.4
Nr. i kërkuar	1
Data e njoftimit	02/05/2023
Afati për aplikim	17/05/2023 - 24/05/2023
Institucioni	Ministria e Industrisë, Ndërmarrësisë dhe Tregtisë
Departamenti	Departmenti për Kontrollin e Tregtisë me Mallra Strategjike
Divizioni
Vendi i punës	Udhëheqës i Divizionit për Mallra Ushtarake dhe Shërbime Strategjike
Nr. i Referencës	RN00011532
Kodi	RPC0005150

1. Përshkrimi i përgjithshëm i punës

· Mbikëqyrë punën e Divizionit për tregti me mallra ushtarake,shërbime strategjike, transit dhe brokerim;
· Bën shqyrtimin e procesit para licencimit të mallrave ushtarake për të përcaktuar përshtatshmërinë e pranuesit të mallit dhe kryen analizën për të përcaktuar besueshmërinë dhe mundësitë e rrezikut për diversion nga pranuesit e mallrave ushtarake dhe shërbimeve të ndërlidhura;
· Zbaton kontrollet unilaterale kombëtare në Kosovë për të siguruar se tregtia me mallra strategjike dhe ofrimi i shërbimeve të ndërlidhura janë në përputhshmëri me objektivat kombëtare të sigurisë që kanë të bëjnë me të drejtat e njeriut, kontrollin e krimit, antiterrorizmin dhe stabilitetin rajonal;
· Bën shqyrtimin e vendimeve të propozuara për licencë për mallrat ushtarake, tranzit dhe brokereve, (verifikimet e kontrollit të cilësisë);
· Analizon efektet ekonomike të aktiviteteve kontrolluese të tregtisë strategjike mbi sektorët kyç të bazës kosovare të industrisë për të vlerësuar kapacitete e atyre sektorëve që t’i përkrahin kërkesat e sigurisë kombëtare të Kosovës.
· Identifikon teknologjitë kryesore, analizon prezencën e jashtme dhe pozitën tregtare në masë të atyre teknologjive, dhe shqyrton praktikat e regjimeve relevante multilaterale të kontrollit të eksportit të asaj teknologjie.
· Mbështet trajnimin dhe aktivitetet në terren dhe kontribuon në përpilimin e raportit vjetor;
· Përcjell lëvizjet transite te mallrave dhe i evidenton destinimet e lëvizjes së mallrave ushtarake atyre te tranzitit dhe ndermjetesimit dhe shërbimeve te ndërlidhura,
· Propozon masat për eliminimin e parregullsive gjate tregtimit të mallrave ushtarake atyre të tranzitit dhe ndërmjetësimit dhe shërbimeve të ndërlidhura .
· Kontrollon dhe mbikqyrë regjistrat, procesverbalet dhe të dhënat statistikore si në mënyrë manuale ashtu edhe kompjuterike.




2. Kushtet për lëvizjen brenda kategorisë dhe kërkesat e veçanta

· Të jetë nëpunes civilë i të njëjtës kategori për të cilen aplikon.
· Të mos jetë ndëshkuar me ndonjë masë disiplinore që nuk është shuar ende.
· Të jetë vlerësuar të paktën 'mire' për rezultatet në punë, të paktën gjatë dy viteve te fundit të vlerësimit.
3. Kërkesat e përgjithshme formale

· Arsimimi i kërkuar: Diplomë/a e arsimit të lartë më së paku 3 vite të studimeve ; Fakulteti i Shkencave Matematiko Natyrore- drejtimi Fizikë, Kimi


· Përvoja e punës e kërkuar: Së paku tri (3) vite përvojë pune profesionale.

4. Kërkesat (Njohuri, Aftësi dhe Cilësi) e përgjithshme të nevojshme

· Njohuri të gjera e të thella të politikave, legjislacionit, procedurave sipas veprimtarisë që mbulon divizioni;
· Aftësi organizative dhe drejtuese për të menaxhuar njësi organizative ;
· Aftësi për t'iu përshtatur prioriteteve dhe kërkesave, afateve kohore përmes aftësive analitike dhe zgjidhjes së problemeve;
· Aftësi komunikimi dhe ndikim personal, përfshirë aftësinë për të krijuar dhe mbajtur marrëdhënie besimi me eprorin dhe stafin që e menaxhon;
· Aftësi për të motivuar stafin dhe për të menaxhuar me sukses një sërë projektesh të divizionit.
5. Dokumentacioni që duhet paraqitur për aplikim

· Kopjet e diplomave të dhëna nga institucionet arsimore
· Kopjet e dëshmisë së punësimit
· Kopjet e dëshmisë së trajnimeve
· Kopje të vlerësimeve të punës për dy vitet e fundit
· Dokument që dëshmon se nuk keni ndonjë masë disiplinore që nuk është shuar ende
6. Data e daljes së rezultateve të vlerësimit paraprak

· Lista e kandidatëve të cilët plotësojnë kushtet për lëvizje brenda kategorisë do të shpallet më së largu deri më datën 31/05/2023, në portalin e rekrutimit elektronik (https://konkursi.rks-gov.net )
7. Data, vendi dhe ora ku do të zhvillohet intervista me gojë

· 09/06/2023 ,salla e takimeve MINT, ora 09:00
8. Fusha e njohurive, aftësive dhe cilësive që do të vlerësohen në intervistën me gojë

· Njohuri dhe përvojë substanciale në fushën e afarizmit me mallra ushtarake;
· Aftësi komunikuese, negociuese dhe bindëse në menaxhim;
· Shkathtësi në caktim të objektivave, planifikim të punës dhe analizë;
· Shkathtësi në udhëheqje dhe organizim të ekipit, aftësi për të menaxhuar një ekip ose grup punues;
· Shkathtësi kompjuterike të aplikacioneve të programeve (Word, Excel, Power Point, Access).
9. Mënyra e vlerësimit të kandidatëve/aplikantëve

· Intervist

10. Mënyra e njoftimit dhe komunikimit me kandidatët

· Përmes email dhe portalit për rekrutimi elektronik (https://konkursi.rks-gov.net)
11. Mënyra e aplikimit

· Përmes portalit për rekrutimi elektronik (https://konkursi.rks-gov.net)

12. Data e shpalljes së rezultateve përfundimtare

· Në përfundim të vlerësimit të kandidatëve, fituesi do të shpallet përmes portalit për rekrutimi elektronik
(https://konkursi.rks-gov.net). Të gjithë kandidatët pjesëmarrës në këtë procedurë do të njoftohen individualisht në mënyrë elektronike.

Të dhëna shtesë:
Nuk ka





Komunitetet joshumicë dhe pjesëtarët e tyre kanë të drejtë për përfaqësim të drejtë dhe proporcional në shërbimin civil të Kosovës, siç specifikohet në Ligj.
Komunitetet jo-shumicë dhe pjesëtarët e tyre, gjinia më pak e përfaqësuar dhe personat me aftësi të kufizuara inkurajohet të aplikojë për pozitat e shpallura.
Aplikacionet e dorëzuara pas afatit të paraparë nuk pranohen dhe aplikacionet e mangëta refuzohen

